ŉ Gesonde leefstyl is iets wat vir baie mense soos ŉ groot uitdaging klink, maar dit is baie belangrik om aandag daaraan te gee dat jy en jou gesin gesond is en dat jul leefstyl nie die oorsaak van siektes word nie.
Volgens die bekende leefstylsjef Izelle Hoffman is dit belangrik om voorbereid te wees vir die nuwe gesonde leefstyl wat op jou wag.
Dit is ook belangrik om genoeg groente en vrugte in jou dieet in te sluit en om dit op die regte tyd van die dag te eet.
Hoffman sê dat indien jy gewig wil verloor moet jy fokus daarop om nie ná middagete koolhidrate te eet nie. Dit is juis hoekom styselagtige groentes in die middag geëet moet word en nie in die aand nie.
“ŉ Vrug is ŉ goeie peuselhappie vir die oggend, terwyl biltong goed werk vir so vieruur in die middag wanneer jy honger raak. Hoenderrepies of neute werk ook goed in die middag, maar vrugte is altyd beter in die oggend, omdat daar suiker in is en dit jou energie gee. As jy vrugte in die namiddag eet, gaan jy nie genoeg tyd hê om iets met die energie te doen nie en dit gaan op die verkeerde plekke sit,” sê Hoffman.
“Mense moet ophou lui wees en ŉ bietjie voorbereiding doen. As jy altyd die regte kos by jou het, gaan jy nie die verkeerde goed eet nie,” het sy gesê.
“Dit neem jou liggaam 21 dae om ŉ nuwe gewoonte aan te leer. As jy vir 21 dae suiker, suiwel en gepreserveerde middels uitsny, gaan jou liggaam begin nee sê daarvoor. As jy skoon eet vir 21 dae, gaan jy besef wat jy nog heeltyd aan jou liggaam doen. Jy dink jy voel goed, maar jy besef nie hoe goed jy kán voel nie,” sê sy.
Die polisie is in die Vrystaat sê daar was sedert die begin van die jaar 19 plaasaanvalle en vyf plaasmoorde in dié provinsie. Die polisie het ook inligting bekend gemaak oor die verskillende maniere waarop die aanvallers te werk gaan.
“Die een wat die meeste gebruik word, is waar verdagtes ‘n veld aan die brand sal steek om die boer en sy werkers se aandag af te trek. Terwyl hulle besig is om die brand te blus sal die verdagtes na die plaashuis gaan om te steel en dikwels die vrou, wat dan alleen is, aanval. Indien die boer terugkeer terwyl hulle nog besig is, word hy ook dikwels aangeval of selfs vermoor.”
Jones sê in ander gevalle word die honde op die plaas vergiftig. “Ontevrede werkers word ook dikwels bevriend om inligting te kry oor waar daar kontant gehou word sowel as die bewegings van die boer.”